
[bookmark: _Hlk221017962]Zadeva: Objava prostega delovnega mesta podsekretar (m/ž) v Službi za pravne zadeve in javna naročila, v Sekretariatu  (šifra DM 30584) – interni natečaj
	
[bookmark: _Hlk218862226][bookmark: _Hlk219383847]Na podlagi četrtega odstavka 61. člena Zakona o javnih uslužbencih (Uradni list RS, št. 32/25 in 1400/26, v nadaljevanju: ZJU-1) ter 6. in 7. člena Uredbe o postopku za zasedbo delovnega mesta v organih državne uprave, pravosodnih organih in organih internega trga dela (Uradni list RS, št. 104/25; v nadaljevanju: Uredba) Ministrstvo za zunanje in evropske zadeve, Prešernova cesta 25, Ljubljana, objavlja interni natečaj za zasedbo prostega uradniškega delovnega mesta za nedoločen čas:

Podsekretar (m/ž) v Službi za pravne zadeve in javna naročila, v Sekretariatu  (šifra DM 30584)

Kandidati, ki se bodo prijavili na prosto delovno mesto, morajo izpolnjevati naslednje pogoje:
- sklenjeno pogodbo o zaposlitvi za nedoločen čas z organom državne uprave ali drugim državnim organom ali upravo lokalne skupnosti, ki sta na podlagi pristopne izjave vključena v interni trg dela;
- končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
- najmanj 6 let delovnih izkušenj;
- opravljeno usposabljanje za imenovanje v naziv (če ga kandidat nima, ga mora opraviti v zakonsko določenem roku);
- znanje uradnega jezika;
- državljanstvo Republike Slovenije;
- dovoljenje za dostop do tajnih podatkov nacionalno in EU  stopnje »TAJNO« (kandidat lahko dovoljenja pridobi pred sklenitvijo pogodbe o zaposlitvi);
- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti .  

[bookmark: _Hlk219276096]Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Kandidati za zaposlitev, ki izpolnjevanje pogoja delovnih izkušenj dokazujejo z opravljanjem drugega dela, ki ni bilo delovno razmerje, morajo vlogi priložiti pogodbo o zaposlitvi oziroma verodostojno listino, ki jo je izdal naročnik dela, za katerega so opravljali to delo, in iz katere je razvidno obdobje opravljanja in zahtevnost dela ter raven izobrazbe, ki se zahteva za opravljanje tega dela.

Zahtevane delovne izkušnje se skrajšajo v skladu z 62. členom Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, 107/25 in 1083/26). 

Na interni natečaj za uradniško delovno mesto se lahko prijavi uradnik ali strokovno-tehnični javni uslužbenec, ki mu uradniški naziv miruje v skladu z določbami zakona, ki ureja javne uslužbence.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat opraviti obvezno usposabljanje za imenovanje v naziv, v skladu s prvim odstavkom 100. člena ZJU-1, najpozneje v enem letu od nastopa dela, določenega v pogodbi o zaposlitvi za nedoločen čas.

Naloge na delovnem mesta so naslednje: 
- opravljanje nalog na področju pravnih in kadrovsko-pravnih zadev;
- pregled civilno-pravnih pogodb;
- priprava predpisov in splošnih aktov;
- pravni vidiki razvojnega sodelovanja;
- samostojno oblikovanje sistemskih rešitev in drugih najzahtevnejših gradiv;
- vodenje projektnih skupin;
- opravljanje drugih najzahtevnejših nalog;
- vodenje in sodelovanje v najzahtevnejših projektnih skupinah;
- druge naloge podobne stopnje zahtevnosti po navodilih vodje;
- neposredna pomoč pri vodenju strokovnih nalog na delu delovnega področja ministrstva oz. notranje organizacijske enote.

Prijava se obvezno odda na predpisanem obrazcu, ki je sestavni del internega natečaja in mora vsebovati:
1. izjavo o izpolnjevanju pogoja glede zahtevane stopnje izobrazbe, iz katere mora biti razvidna raven in smer izobrazbe ter leto in ustanova, na kateri je izobrazba pridobljena;
2. opis vseh dosedanjih zaposlitev, delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela-datum sklenitve in prekinitve delovnega razmerja, opis dela ter stopnjo zahtevnosti delovnega mesta);
3. izjavo kandidata, da:
· je državljan Republike Slovenije;
· da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
· da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. izjavo kandidata, da ima sklenjeno pogodbo o zaposlitvi za nedoločen čas z organom državne uprave ali drugim državnim organom ali upravo lokalne skupnosti, ki sta na podlagi pristopne izjave vključena v interni trg dela;
5. izjavo o izpolnjevanju pogoja glede imenovanje v uradniški naziv ali o mirovanju naziva v skladu z zakonom, ki ureja javne uslužbence, iz katere je razviden naziv, ki ga kandidat ima,
6.  izjavo o znanju uradnega jezika;
7. da soglaša s tem, da se bo zanj v skladu z Zakonom o tajnih podatkih (ZTP-UPB1, Uradni list RS, št. 135/2003 spremembami in dopolnitvami) opravilo varnostno preverjanje za izdajo dovoljenja za dostop do tajnih podatkov;
8. da za namen tega natečajnega postopka dovoljuje Ministrstvu za zunanje in evropske zadeve pridobitev podatkov o izpolnjevanju pogojev za zasedbo delovnega mesta iz točke 1. in točke 3. iz uradnih evidenc.

V primeru, da kandidat z vpogledom v uradne evidence ne soglaša, mora predložiti ustrezna dokazila sam.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

Seznam drugih državnih organov in uprav lokalnih skupnosti, ki so pristopili k internemu trgu
dela, je objavljen na spletni strani Ministrstva za notranje zadeve in javno upravo: https://www.gov.si/drzavni-organi/ministrstva/ministrstvo-za-notranje-zadeve-in-javno-upravo/o-ministrstvu/direktorat-za-javni-sektor/center-za-kadre/#internitrg
V izbirni postopek se bodo v skladu z 11. členom Uredbe uvrstile samo popolne in pravočasno prispele prijave in samo kandidati, ki na dan izteka roka za vložitev prijave izkazujejo izpolnjevanje natečajnih pogojev.

Prijava je prepozna, če je informacijski sistem organa ali informacijski sistem za sprejem vlog,
vročanje in obveščanje ni prejel pred iztekom roka.

Nepopolna prijava je prijava, ki ne vsebuje vseh prilog in navedb, navedenih v besedilu internega
natečaja, ali iz katere ni mogoče razbrati, da kandidat izpolnjuje natečajne pogoje. 

Če je vloga nepopolna, se kandidata, skladno z drugim odstavkom 11. člena Uredbe, ne pozove k dopolnitvi.

V skladu s prvim odstavkom 9. člena Uredbe, se za zasedbo uradniškega delovnega mesta opravi izbirni postopek. 

V skladu s tretjim odstavkom 6. člena Uredbe se obvestila v postopku internega natečaja pošljejo po elektronski pošti na elektronski naslov javnega uslužbenca, ki ga je za namen obveščanja v postopku navedel v prijavi.

Izbrani kandidat bo delo opravljal na uradniškem delovnem mestu podsekretar v nazivu podsekretar z možnostjo napredovanja v naziv sekretar. Izbran kandidat bo premeščen z aneksom k pogodbi o zaposlitvi oz. razporejen s sklenitvijo  pogodbe o zaposlitvi za nedoločen čas, s polnim delovnim časom. 

Izbrani kandidat bo delo opravljal v prostorih Ministrstva za zunanje in evropske zadeve, Prešernova 25, Ljubljana in v drugih uradnih prostorih.

Izhodiščni plačni razred delovnega mesta je 28. plačni razred oz. 2.810,34  EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Prijava na prosto  uradniško delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in podpisano izjavo o izpolnjevanju pogojev, ki je v Prilogi I, vloge za zaposlitev. 

Kandidati vložijo prijavo elektronsko na elektronski naslov: gp.mzez@gov.si, z označbo: »za interni natečaj – podsekretar v ZPR (30584)», pri čemer veljavnost prijave ni pogojena z varnim elektronskim podpisom. Šteje se, da prijava, ki ni bila oddana na navedeni način, ni bila vložena. Kandidati vložijo prijavo v roku 8 dni po objavi na enotnem spletnem portalu državne uprave GOV.SI. Rok za vlaganje prijav se izteče dne 25. 9. 2026.

Kandidati bodo o izbiri pisno obveščeni na elektronski naslov, ki ga bodo za namen obveščanja v postopku navedli v prijavi. 

Informacije o izvedbi internega natečaja in o delovnem področju dobite vsak delovni dan od 10.00 do 11.00 ure na tel. št. 01 478 2374 (Barbara Kvaternik).

V besedilu internega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.


                                                              Andrej Gregor Rode
v. d. generalnega sekretarja
(vodja kadrovskega poslovanja)



Priloga: Obrazec - vloga za zaposlitev.

